stanford-oval/wikipedia huggingface dataset:
לא רק בלונדינית
הערות שוליים

↑  Boxoffice Mojo
↑  לא רק בלונדינית במסד הנתונים של Rotten Toamtoes
↑  ביקורת על הסרט באתרו של איברט
↑  ביקורתו של טורן באתר לוס אנג'לס טיימס
↑  הכנסות סרטי הקולנוע בארצות הברית בסוף השבוע 13–15 ביולי 2001 באתר Box Office Mojo
↑  פירוט הכנסות הסרט לפי שבוע באתר Box Office Mojo
↑  נתוני קופות מחוץ לארצות הברית מתוך אתר Box Office Mojo
↑  Joe Otterson, ‘Legally Blonde’ Prequel Series Sets Open Casting Call for Young Elle Woods, Variety, ‏2024-09-25 (באנגלית אמריקאית)
↑  Joe Otterson, ‘Legally Blonde’ Prequel Series Casts Lexi Minetree as Young Elle Woods, Variety, ‏2025-02-13 (באנגלית אמריקאית)
↑  Denise Petski, Jason Moore Set To Direct ‘Legally Blonde’ Prequel Series ‘Elle’, Deadline, ‏2025-02-20 (באנגלית אמריקאית)
↑  Terri Paddock,‏ Legally Blonde Sets UK Premiere for Savoy, 5 Dec, באתר WhatsOnStage,‏ 1 באפריל 2009
תהליך קרול

תהליך קרול (באנגלית: Kroll process) הוא השיטה התעשייתית העיקרית להפקת טיטניום מתכתי מעפרותיו. השיטה הומצאה בלוקסמבורג, בשנות ה-40 של המאה ה-20, על ידי המטלורג ויליאם ג'סטין קרול, ושוכללה בהמשך על ידיו, גם כתהליך ליצור של זירקוניום מתכתי. תהליך קרול החליף את תהליך האנטר ששימש קודם לכן.
התהליך

עפרת טיטניום (בעיקר אילמניט או רוטיל) עוברת חיזור ראשוני באמצעות אבקת פחם, במכל הגבה בטמפרטורה של כ-1000 מעלות צלזיוס. אז מוזרם לתערובת התגובה גז כלור (Cl2) ליצירת טיטניום ארבע-כלורי (TiCl4) - שהוא נוזל נדיף מאוד, המבודד מהמערכת באמצעות זיקוק מפריט.
משוואת התגובה:
TiO_{2}+2Cl_{2}+C\rightarrow TiCl_{4}+2CO_{2}
הטיטניום הארבע-כלורי (TiCl4) מועבר למכל תגובה אחר, העשוי פלדת אל-חלד, בו הוא מחוזר על ידי מגנזיום או נתרן נוזלי, המוכנסים בעודף סטוכיומטרי של כ-20%, בטמפרטורה של כ-850 מעלות צלזיוס.
משוואת התגובה:
TiCl_{4}+2Mg\rightarrow Ti+2MgCl_{2}
החומר המתקבל בתהליך זה הוא טיטניום מתכתי גולמי, בתצורה של ספוג (titanium sponge), שעובר עיבוד מכני ובהמשך התכה ויציקה לתבניות.
| טיטניום - מעפרה למתכת |
| --- | --- | --- | --- |
| טיטניום דו-חמצני (המתקבל מעיבוד העפרה) | טיטניום ארבע-כלורי (תוצר ביניים בתהליך קרול) | ספוג טיטניום (המתקבל בתהליך קרול) | טיטניום מתכתי (לאחר עיבוד) |
מגמות עתידיות

טיטניום היא מתכת בעלת חשיבות רבה לאדם, היא עמידה מאוד לשיתוך, חזקה, כמו פלדה, וקלה ממנה בהרבה (לערך 45% מפלדה), דבר שהופך אותה למועמדת מצוינת למגוון רחב של שימושים, בעיקר בתעשיית הרכב, התעופה והבנייה, אולם, מחירה הגבוה מהווה מכשול משמעותי ליישום נרחב שלה.
אחת מההנחות למחיר הגבוה של הטיטניום הוא תפוצתו, אולם, בניגוד למקובל לחשוב, טיטניום הוא יסוד נפוץ מאוד בקרום כדור הארץ (התשיעי במספר), ומחצבי טיטניום מצויים במקומות רבים בעולם, אלא שהפקה תעשייתית של טיטניום מתכתי מעפרותיו היא אתגר הנדסי רב. הטיטניום מופיע בטבע במחצבים בהם הוא קשור לחמצן באחד מהקשרים הכימיים החזקים והיציבים ביותר (TiO2), על מנת לפרק את הקשר בין חמצן וטיטניום ולהפיק טיטניום מתכתי, יש צורך בהשקעת אנרגיה רבה מאוד, שמקשה על יישום של שיטות הפקה פירומטלורגיות רגילות (כפי שנעשה לדוגמה בהפקת ברזל). בנוסף, טמפרטורת ההיתוך הגבוהה של הטיטניום (1668°C), פוטנציאל החיזור הגבוה שלו, והנטייה שלו ליצור דנטריטים, מקשה על היישום של שיטות הפקה אלקטרוליטיות.
תהליך קרול מספק מענה לחלק מהבעיות. עם זאת, מדובר בתהליך מורכב, הכולל "הקרבה" של מתכת אחרת (למשל כמגנזיום או נתרן), דבר שמייקר מאוד את מחירו הסופי. לו יימצאו בעתיד שיטות יעילות יותר להפקת טיטניום מעפרותיו, אזי עשוי הטיטניום להיכנס לשימוש נרחב בהרבה, ולהביא לרווחה משמעותית באורח חייו של האדם.
הערות שוליים

1 2  D.S. van Vuuren, A critical evaluation of processes to produce primary titanium, The Journal of The Southern African Institute of Mining and Metallurgy, ‏August 2009
1 2  Steven J. Gerdemann, TITANIUM - Process Technologies, ‏2001
1 2  Titanium - Periodic Table of Videos
מחנה טופי

| --- | --- |

לוגו הסדרה עם הדמויות
 סוגה:  אנימציה לילדים, קומדיה, הרפתקאות
 בימוי:  Scott Shaw 
 מדבבים:  ג'ון קנדי
 מדבבים בעברית:  עמי מנדלמן שירה גור רן גואטה עידו מוסרי טל מוסרי יעל קרוון לימור חביב שרון מלמד
 ארץ מקור:  ארצות הברית ארצות הברית קנדה קנדה
 שפות:  אנגלית 
 מספר עונות:  3
 מספר פרקים:  39
 הפקה
 הפצה:  Worldvision Enterprises 
 אורך פרק:  22-23 דקות.
 שידור
 רשת שידור:  NBC (1989-1990) סינדיקציה (1991-1992)
 רשת שידור בישראל:  הערוץ הראשון ערוץ הילדים ערוץ ג'טיקס
 תקופת שידור מקורית:  9 בספטמבר 1989 – 1992
 קישורים חיצוניים
 דף התוכנית ב-IMDb
 
מחנה טופי (באנגלית: Camp Candy, בתרגום חופשי: מחנה קנדי) היא סדרת טלוויזיה מונפשת בשנים 1989–1992 שהופקה על ידי DIC Animation City, Saban Entertainment ו- Worldvision Enterprises, בשיתוף עם Frostbacks Productions, כאשר הקומיקאי ג'ון קנדי מספק את הקול לגרסת מונפשת שלו. 13 פרקים חדשים רצו בסינדיקציה בעונת 1992, שהופצו על ידי Worldvision Enterprises, יחד עם חזרות על הפרקים הקודמים. הסדרה שודרה מאוחר יותר בערוץ הכבלים פוקס Family מ-1998 עד 2001. בישראל, הסדרה שודרה בשנת 1990 בערוץ הראשון ובערוץ הילדים ובהמשך גם בערוץ Fox Kids.
עלילה

התוכנית מתרחשת במחנה קיץ בדיוני בניהולו של ג'ון קנדי.  עשרים ושישה פרקים של הסדרה שודרו במהלך עונות הטלוויזיה 1989 ו-1990 ברשת הטלוויזיה NBC .  כמעט כל הפרקים יתחילו שבהם ג'ון קנדי ינסה להראות מיומנות חיצונית לכמה ילדים, ואז הוא היה אומר שזה מזכיר לו סיפור, שבו הוא יספר על הפרק בקריינות. ג'ון (בעברית: טופי) היה מנהיג מסור של מחנה טופי (באנגלית: מחנה קנדי), מחנה קיץ שככל הנראה נבנה על ידו, והוא מנסה לגרום לילדים שונים להסתדר. חלק מהפרקים התמקדו בג'ון, כלומר נאלץ למנוע את פשיטת הרגל או הרס המחנה שלו עקב עלילותיו של רן יערן.
בעונה השלישית, קנדי הופיע גם בקטעי לייב אקשן, ודיבר על טבע ואקולוגיה. כמה דמויות שמקורן ב-SCTV שבוצעו על ידי קנדי או דמות אחרת, עשו גם הופעות אורח באותה עונה.
דמויות > מדבבים בעברית

עמי מנדלמן - טופי המדריך
שירה גור - שוש האחות
רן גואטה - רן יערן
עידו מוסרי
טל מוסרי
יעל קרוון
לימור חביב
שרון מלמד
הפקה > שירים

בגרסה המקורית, הארי נילסון כתב את שיר הנושא של הסדרה, אותו שר עם קנדי. כמו כן, כתוביות הסיום כללו שירים על Camp Candy שהושרו בלחן של שירי מחנה מסורתיים שונים כגון "Bingo" (המתחזה ל"Candy"), "מיס סוזי" (פרודיה בשם "We Have a Camp Called Candy" "), "On Top Of Old Smoky" (בפארודיה כ"On Top of Mount Frostback"), "Yankee Doodle Boy" (פרודיה בתור "Big John Candy"), "She'll Be Comin' Around the Mountain" ו-" הצעיר הנועז על הטרפז המעופף" (פרודיה כ"מצעד הקרקס").
בישראל, שיר הפתיחה הולחן על ידי אבנר חודורוב וזיו סידי שכתב גם את השיר ושרה אותו מיכל גוטליב יחד עם עידו מוסרי. שיר זה הושמע גם בכתוביות הסיום.
קומיקס

סדרת האנימציה הולידה סדרת קומיקס קצרה המבוססת על התוכנית בעלת אותו שם הקומיקס פורסם על ידי Star Comics imprint של Marvel Comics.
הערות שוליים

↑  Perlmutter, David (2018). The Encyclopedia of American Animated Television Shows. Rowman & Littlefield. pp. 105–106. ISBN 978-1538103739.
↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 173–175. ISBN 978-1476665993.
↑  Crump, William D. (2019). Happy Holidays—Animated! A Worldwide Encyclopedia of Christmas, Hanukkah, Kwanzaa and New Year's Cartoons on Television and Film. McFarland & Co. pp. 57–58. ISBN 9781476672939.
↑  Terrace, Vincent (2014). "camp+candy"&pg=PA155 Encyclopedia of Television Shows, 1925 Through 2010 (2nd ed.). McFarland. p. 155. ISBN 9780786486410. נבדק ב-6 במרץ 2020. {{cite book}}:  (עזרה)
טלסקופ החלל הרשל

| --- | --- |
שרטוט הטלסקופ
שרטוט הטלסקופ
 מידע כללי
 סוכנות חלל:  איס"א
 מפעיל:  סוכנות החלל האירופית, נאס"א 
 יצרן:  Alcatel Space 
 תאריך שיגור:  14 במאי 2009
 משגר:  אריאן 5
 אתר שיגור:  ELA-3 
 herschel.esac.esa.int
 משימה
 סוג משימה:  טלסקופ חלל בתחום תת-אדום
 לוויין של:  נקודת לגראנז' L2
 מסלול:  מסלול ליסאז'ו סביב L2
 משך המשימה הכולל:  14 במאי 2009 – 17 ביוני 2013 (4 שנים) 
 משך המשימה:  4 שנים
 מידע טכני
 משקל בשיגור:  3,400 ק"ג
 משקל:  3,400 ק"ג 
 קוטר מראה:  3.5 מטר
 אורכי גל:  תת-אדום 50 עד 670 מיקרון
 קישורים חיצוניים
 מספר קטלוג לוויינים:  34937
 מאגר המידע הלאומי:  2009-026A
 
טלסקופ החלל הרשל (אנגלית: Herschel Space Observatory) הוא טלסקופ חלל של סוכנות החלל האירופאית, שהוצע במקור ב-1982 על ידי קונסורציום של מדענים אירופיים. הטלסקופ נקרא על שם סר ויליאם הרשל, מגלה החלק התת-אדום של הספקטרום האלקטרומגנטי ושל כוכב הלכת אורנוס.
הטלסקופ מצויד במראה בקוטר 3.5 מטר, המכשור המדעי שהוא נושא מורכב ממצלמות וספקטרומטרים שמכסים תחום רחב מאוד של האור בתחום התת-אדום (אורכי גל של כ-50 עד 670 מיקרון) ומיועד לתצפיות בעצמים קרים ומלאי אבק קוסמי, כגון אזורי יצירת כוכבים וענני גז, וכן גלקסיות רחוקות וצעירות ביקום המוקדם.
הטלסקופ שוגר בהצלחה ב-14 במאי 2009, יחד עם טלסקופ החלל פלאנק, ממרכז החלל הגיאני בגיאנה הצרפתית, על גבי טיל אריאן 5. לאחר הגעתו למסלול, סביב נקודת לגראנז' 2 (L2) ולאחר סיום בדיקת תפקוד המערכות, המשימה הוכרזה כפעילה ומבצעית ב-21 ביולי 2009 והחל שלב התצפיות. טלסקופ החלל הרשל פעל 4 שנים, פרק זמן שהוגבל על ידי מלאי ההליום הנוזלי של הטלסקופ. הטלסקופ יצא מכלל שימוש, כצפוי, ב-29 באפריל 2013.
המשימה היא פרי יוזמתה של סוכנות החלל האירופית ונבנתה במימונה, אך גם נאס"א שותפה לפרויקט, הן בפיתוח ובניית חלק מהמכשור המדעי והן בניתוח המידע שהתקבל מהטלסקופ.
הטלסקופ היה הגדול ביותר בחלל עד לשיגורו של טלסקופ החלל ג'יימס וב בדצמבר 2021.
יעדים מדעיים

בעזרת מכשור מדעי שמכסה תחום רחב מאוד של אורכי גל בתת-אדום הרחוק והתת-מילימטרי, הרשל מסוגל לצפות במגוון גדול של גרמי שמים. שני הסוגים העיקריים היו עצמים קרים שקורנים בעיקר בתת-אדום, כמו ענני גז ואבק קרים, ועצמים רחוקים מאוד ולכן בעלי היסט משמעותי לאדום, כגון גלקסיות צעירות.
למשימה הוגדרו ארבעה תחומי מחקר ראשיים:
יצירת גלקסיות ביקום הצעיר ותהליכי התפתחות גלקסיות.
יצירת כוכבים והשפעת תהליך זה על תווך בין-כוכבי.
ההרכב הכימי של אטמוספירות ופני השטח של עצמים פלנטריים במערכת השמש.
כימיה מולקולרית ברחבי היקום.
בתוך מערכת השמש, הרשל התמקד בחקר ירחים, אסטרואידים, שביטים ועצמים מחגורת קייפר. הוא חקר את פני השטח שלהם במטרה לאפיין את הרכבם הכימי או לחפש יסודות ספציפיים, כמו מים. עבור ירחים וגם כוכבי הלכת הרחוקים, וכן חקר את הרכב האטמוספירות שלהם.
ברחבי גלקסיית שביל החלב, צפה הטלסקופ לתוך אזורי יצירת כוכבים וחקר תהליכים שבהם נוצרות מערכות שמש - שלבים ראשוניים בהתפתחות כוכבים והיווצרות כוכבי לכת בדיסקות האבק סביב כוכבים צעירים. כמו כן חקר גם את ענני הגז עצמם - הרכבם הכימי והקינמטיקה שלהם.
מחוץ לגלקסיה, חקר מגוון נושאים ביקום הקרוב והרחוק. בגלקסיות השכנות נלמדו אופן השפעת הסביבה הגלקטית על תהליכי יצירת כוכבים ועל הפיזיקה של תווך בין-כוכבי. ביקום המוקדם יותר, נחקרו היסטוריית יצירת הכוכבים בגלקסיות צעירות ומלאות אבק, במטרה ללמוד על הקשר בין פרצי יצירת כוכבים ביקום המוקדם לבין אופן התפתחות גלקסיות לאורך חייהן. נושא מחקר נוסף היה קרינת רקע בתת-אדום (CIB), שמהווה חלק משמעותי מכלל הקרינה ביקום, אך טרם מובן באופן מספק מה המקורות שיצרו אותה ובאיזה שלב בחיי היקום.
מבנה החללית

טלסקופ החלל הרשל מורכב משלושה חלקים עיקריים:
טלסקופ - בעל מראה ראשית של 3.5 מטר, הגדולה ביותר ששוגרה לחלל, עם שטח איסוף של כ-10 מ"ר. המראה הראשית מרכזת את הקרינה הנאספת על מראה משנית קטנה יותר ומשם על המכשירים המדעיים שבהם הטלסקופ מצויד. המראה עשויה ברובה מסיליקון קרביד. היא הורכבה מ-12 מקטעים שהולחמו יחד ולוטשו לעובי הנדרש (כ-3 מ"מ) ובדיוק גבוה בצורת פני השטח, עם חריגות של פחות ממיקרון.
קריוסטט - בתוכו נמצא הציוד המדעי של הטלסקופ. זהו מכל גדול ששומר על המכשור בטמפרטורה נמוכה, ובכך מגן עליו מרעש תרמי שנובע מהסביבה ומאפשר רמת דיוק גבוהה למדידות השונות. מלבד זאת, על מנת למנוע התחממות של הקריוסטט עצמו, צד החללית הפונה לשמש מצופה במראות שמחזירות 98% מאנרגיית השמש. הקרינה מהטלסקופ מרוכזת בשלושה מכשירים עם גלאים שנשמרים בטמפרטורה נמוכה מ-2 מעלות קלווין, כאשר הקירור נעשה באמצעות הליום על-נוזלי. כמות ההליום היא זו שמגבילה את אורך חיי המשימה, בדומה למשימות אחרות בתחום התת-אדום. הרשל צויד במלאי של כ-2,300 ליטר הליום, דבר שאפשר לו לפעול 4 שנים.
יחידת השירות (SVM) - ממוקמת מתחת ליחידת המטען המדעי ומכילה את שאר המערכות החיוניות לתפקוד החללית: אוויוניקה, בקרת מסלול, תקשורת ואנרגיה. יחידה זו עוצבה במשותף למשימות הרשל ופלאנק, ונבנתה על ידי חברת תאלס אלניה (Thales Alenia).
מערכת האנרגיה - תת-יחידה זו מורכבת ממערך סולרי הבנוי מתאים בעלי צומת משולש, סוללה ויחידת בקרת הספק. מטרת יחידת הבקרה היא לעבוד מול תאי המערך, לדאוג למתח בסיס קבוע, לנהל את טעינת ופריקת הסוללה ולחלק את ההספק בין המכשירים השונים.
בקרת כיוון ומסלול - הטלסקופ מיוצב בשלושה צירים, כאשר שגיאת הכיוון המוחלטת נדרשת להיות קטנה מ-3.7 שניות קשת. החיישן הראשי של קו הראיה הוא מסוג עוקב כוכבים.
מכשור

המשימה, ששמה הראשון היה "הטלסקופ לתחומי תת-אדום רחוק ותת-מילימטרי" (FIRST באנגלית), הוא טלסקופ החלל הראשון שמכסה באופן מלא שני תחומים אלה של הספקטרום האלקטרומגנטי.
הרשל נושא שלושה מכשירים שונים, שלכל אחד מהם תפקיד שונה, בין אם בתחום הספקטרום אותו הוא מכסה, ובין אם ברזולוציה או באופן ניתוח הקרינה שהוא מאפשר. שלושת המכשירים נועדו להשלים זה את זה ולספק אוסף כלים שלם לניתוח מקורות קרינה בתחום התת-אדום ביקום, בתחום טמפרטורות רחב.
שלושת הגלאים הם:
PACS - מצלמה וספקטרומטר ברזולוציה נמוכה שמכסים את תחום אורכי הגל 55 עד 210 מיקרון (באנגלית, ראשי תיבות של Photodetecting Array Camera and Spectrometer). המכשיר מיועד לתצפית בענני גז בהם נוצרים כוכבים ובגלקסיות צעירות. הוא בעל רזולוציה ספקטרלית שנעה בין R=1000 ל-R=5000 ורגישות גבוהה, עם יכולת גילוי אותות חלשים מאוד. למצלמה יכולת ליצור תמונות בשני תחומי תדר בו זמנית - 60–85 או 85–130 וגם 130–210 מיקרון, עם גבול רגישות של מספר מיליאנסקי (מ"י).
SPIRE - מצלמה וספקטרומטר רזולוציה נמוכה, שמכסים את התחום של 194 עד 672 מיקרון (באנגלית - ראשי תיבות של Spectral and Photometric Imaging Receiver). התחום הגדול של אורכי גל יאפשר לו לחקור את היסטוריית יצירת כוכבים ביקום. רזולוציית הספקטרומטר נעה בתחום של 40-1000 עבור אורך גל של 250 מיקרון. המצלמה היא בעלת שלושה תחומים שממורכזים סביב 250, 350 ו-500 מיקרון. אב-טיפוס של מכשיר זה הוטס על גבי BLAST - טלסקופ שהורכב על בלון מגביה טוס.
HIFI - ספקטרומטר ברזולוציה גבוהה (באנגלית, ראשי תיבות של Heterodyne Instrument for the Far Infrared - מכשיר הטרודין בתחום התת-אדום). המכשיר מכסה שני תחומי אורכי גל: 157 עד 212 מיקרון והן 240 עד 625 מיקרון, והוא מבוסס על גלאי הטרודין שמסוגל להפריד קרינה לפי תחום תדר באופן אלקטרוני, מה שנותן לו רזולוציה ספקטרלית של כ-R=107. בעזרת מכשיר זה ניתן יהיה לצפות בחומר מולקולרי, ולחקור שביטים, אטמוספירות של כוכבי לכת, יצירת כוכבים והתפתחות גלקסיות.
חלק מרכיבי המכשירים פותחו בשיתוף פעולה עם נאס"א: המעבדה להנעה סילונית פיתחה ובנתה את בולמטרי "כורי עכביש" עבור מכשיר ה-SPIRE, הרגישים פי 40 מהגרסאות הקודמות שלהם, וכן גם רכיבים עבור מכשיר ה-HIFI.
שיגור וניהול המשימה

טלסקופ החלל הרשל שוגר ב-14 במאי 2009, על גבי טיל אריאן 5, יחד עם טלסקופ החלל פלאנק. זמן קצר לאחר השיגור הוא החל במסע לעבר נקודת לגראנג' 2 (L2) - נקודה וירטואלית במרחק של כ-1.5 מיליון קילומטר מכדור הארץ, בכיוון המנוגד מהשמש.
המסלול המבצעי של הטלסקופ הוא מסלול ליסאז'ו סביב L2, במרחק ממוצע של 800 אלף קילומטר ממנה. בנקודה זו בחלל, הטלסקופ שומר על מיקום יחסי קבוע ביחס לשמש וכדור הארץ (ואיתו הירח), דבר שמקל על כיוון החללית, הן לצורכי תצפיות ללא הפרעה והן להגנה מקרינה אופטית ותרמית והתחממות יתר. כמו כן, מרחקה מכדור הארץ גדול מספיק כדי להימנע מהשפעת הקרינה בחגורות ואן אלן.
ב-14 ביולי 2009, כאשר הרשל היה קרוב ליעדו, נפתח מכסה הטלסקופ. כעבור חמישה ימים הופצו התמונות הראשונות, שבהן נראית קבוצת הגלקסיות סביב M51‏. ב-21 ביולי 2009, הוכרז על סיום מוצלח של שלב הבדיקות, והתחיל השלב המבצעי של המשימה.
המשימה פעלה במחזורים של 24 שעות וייצרה תקשורת עם כדור הארץ לפרק זמן של שלוש שעות בכל מחזור, להעברת מידע תצפיתי וכן טלמטריה מהחללית ופיקודים אליה. התחנה הקרקעית הראשית של המשימה היא אנטנה של רשת חלל עמוק של נאס"א באוסטרליה.
מרכז המדע של הרשל, שיושב במרכז לאסטרונומיית חלל של אס"א בספרד, אחראי על הצד המדעי של המשימה. גוף זה אמון על הממשק בין ניהול הטלסקופ וזמן התצפית וכן שמירת והפצת המידע לבין המשתמשים בקהילה המדעית. כשני שלישים מסך זמן התצפית של הטלסקופ היו זמינים לכלל הקהילה המדעית הבינלאומית. שאר הזמן היה מוקדש לחברי קונסורציום המשימה.
ראו גם

טלסקופ החלל אקארי
קובי
IRAS
טלסקופ החלל שפיצר
המערך המילימיטרי הגדול באטקמה (ALMA)
ISO - טלסקופ חלל בתחום התת-אדום ששוגר בסוף שנת 1995 ופעל במשך כשנתיים וחצי
אודין - לוויין שוודי ששוגר בשנת 2001
לקריאה נוספת

Harwit M. (2004). "The Herschel Mission". Advances in Space Research. 34 (3): 568–572. doi:10.1016/j.asr.2003.03.026.
Thorsten Dambeck (במאי 2009). "One Launch, Two New Explorers: Planck Readies to Dissect the Big Bang". Sky and Telescope. pp. 24–28. {{cite news}}:  (עזרה)
Göran Pilbratt (2010). "Herschel Space Observatory - An ESA facility for far-infrared and submillimetre astronomy". Astronomy & Astrophysics. Herschel Special Issue.
הערות שוליים

↑  ESA Science & Technology: ESA's FIRST space telescope to be re-named 'Herschel Space Observatory'
↑  http://www.bbc.co.uk/news/science-environment-21934520
↑  איתי נבו, ‏נפרדים מטלסקופ "הרשל", באתר "הידען", 2 במאי 2013
1 2  "Herschel". European Space Agency Science & Technology. נבדק ב-2007-09-29.
↑  "Herschel Space Observatory". Imperial College. נבדק ב-2007-09-29.
↑  Jonathan Amos (9 בפברואר 2009). "'Silver Sensation' Seeks Cold Cosmos". BBC News. נבדק ב-2009-03-06. {{cite news}}:  (עזרה)
↑  "Herschel: Science payload". European Space Agency. 20 בנובמבר 2008. נבדק ב-2009-03-07. {{cite web}}:  (עזרה)
↑  "PACS – Photodetector Array Camera and Spectrometer" (PDF). נבדק ב-2007-09-29.
↑  "The Photodetector Array Camera and Spectrometer (PACS) for the Herschel Space Observatory" (PDF). נבדק ב-2009-08-19.
↑  "SPIRE – Spectral and Photometric Imaging Receiver" (PDF). European Space Agency. נבדק ב-2007-09-29.
↑  "HIFI – Heterodyne Instrument for the Far Infrared" (PDF). European Space Agency. נבדק ב-2007-09-29.
↑  "Herschel: Exploring the Birth of Stars and Galaxies". NASA.
↑  "Herschel's 'sneak preview': a glimpse of things to come". ESA. 2009-06-19. נבדק ב-2009-06-19.
| --- | --- |
בקרת זהויות :  BIBSYS: 1512647518024  GND: 1135746702  ISNI: 0000 0001 0450 6779  LCCN: no2009067219  VIAF: 156338256   WorldCat (עם VIAF): 156338256 
הרשל בחדר נקי
טום וג'רי: דור ההמשך

| --- | --- |
סמליל התוכנית
סמליל התוכנית
 סוגה:  קומדיה סלפסטיק
 יוצרים:  ויליאם האנה וג'וזף ברברה
 בימוי:  רוברט אלוורז 
 פסקול:  טום ווראל גרי ליונלי
 ארץ מקור:  ארצות הברית ארצות הברית
 שפות:  אנגלית (דובב לנוספות)
 מספר עונות:  4
 מספר פרקים:  65
 תוכנית מקור:  המופע של טום וג'רי
 הפקה
 מפיק:  ויליאם האנה 
 מפיקים בפועל:  ויליאם האנה וג'וזף ברברה
 חברת הפקה:  האנה-ברברה
 הפצה:  האחים וורנר טלוויזיה 
 עורכים:  גיל רייברסון טים אייברסון
 אורך פרק:  7 דקות (21 כפרק מלא)
 שידור
 רשת שידור:  פוקס קידס
 רשת שידור בישראל:  הערוץ הראשון (מדובב) ערוץ הילדים (מתורגם)
 תקופת שידור מקורית:  8 בדצמבר 1990 – 4 בדצמבר 1993
 תקופת שידור בישראל:  1994 – 1996
 קישורים חיצוניים
 דף התוכנית ב-IMDb
 
טום וג'רי: דור ההמשך (במקור באנגלית: Tom & Jerry Kids, ובתרגום לעברית: טום וג'רי הילדים) היא סדרת טלוויזיה קומית אמריקאית בהנפשה קלאסית של חברת האנה-ברברה ששודרה משנת 1990 עד 1993. הסדרה בוססה על טום החתול וג'רי העכבר, שתי דמויות מצוירות אשר נוצרו על ידי ג'וזף ברברה וויליאם האנה ב-1940.
בישראל, שודרה הסדרה בערוץ הראשון מ-1994 עד 1996. בשנת 2003 שודרה הסדרה בערוץ הילדים בדיבובה האנגלי בתוספת כתוביות לעברית.
עלילה

כל פרק בסדרה מחולק ל-3 קטעים:
עלילה > טום וג'רי הילדים

עלילות טום החתול וג'רי העכבר שהיו ילדים, כאשר טום מנסה לצוד את ג'רי, אם כי ללא הצלחה. מלבד ההתרכזות במצודו של טום אחר ג'רי, הסדרה עוקבת גם אחר חייהם הפרטיים של השניים, הכוללים, בין היתר, אהבה, כאשר אחד מציק בכך לשני. הרשע התרכך בסדרה למען הצופים הצעירים.
עלילה > ספייק וטייק

הכלב ספייק ובנו טייק הופיעו בסרטוני טום וג'רי המקוריים. ספייק הוא מבוגר וטייק התבגר קצת ואף החל לדבר.
עלילה > דרופי ודריפל

דרופי הופיע במקור בסרטונים הקצרים של טקס אייברי. דרופי ובנו דריפל עוסקים בעבודה שונה בכל קטע, מקוולף מנסה לחבל במשימתם אך ללא הצלחה. הגברת היפהפייה וואבום (בסרטוני טקס אייברי היא נקראה "רד") היא מושא אהבתם של דרופי ומקוולף, אולם בסופו של דבר היא מאוהבת בדרופי עקב טוב ליבו, ואף דרופי זוכה לנשיקה ממנה ולפרס באיזו שהיא תחרות.
סקירה

| עונה | מס' פרקים | שידור מקורי בארצות הברית> שידור ראשון | שידור מקורי בארצות הברית> שידור אחרון |
| --- | --- | --- | --- |
| 1 | 13 | 8 בספטמבר 1990 | 1 בדצמבר 1990 |
| 2 | 13 | 14 בספטמבר 1991 | 7 בדצמבר 1991 |
| 3 | 26 | 12 בספטמבר 1992 | 13 בדצמבר 1992 |
| 4 | 13 | 11 בספטמבר 1993 | 4 בדצמבר 1993 |
I Was Made for Loving You

| --- | --- |
 שיר בביצוע טורי קלי בהשתתפות אד שירן
 מתוך האלבום Unbreakable Smile
 יצא לאור:  23 ביוני 2015
 תאריך הקלטה:  2015
 סוגה:  פופ • R&B
 אורך:  3:05
 חברת תקליטים:  קפיטול
 כתיבה:  טורי קלי, אד שירן
 הפקה:  טורי קלי, אד שירן
 
"I Was Made for Loving You" (בעברית: "נוצרתי לאהוב אותך") הוא שיר שהוקלט על ידי הזמרת האמריקאית טורי קלי, בהשתתפות הזמר-יוצר האנגלי אד שירן. השיר יצא לאור ב-23 ביוני 2015, על ידי חברת התקליטים קפיטול רקורדס, יחד עם שאר הרצועות באלבומה הראשון של קלי, Unbreakable Smile.
האודיו הרשמי של השיר עלה לחשבון היוטיוב של קלי ב-16 ביולי 2015. נכון לאוקטובר 2021, צבר האודיו למעלה מ-30 מיליון צפיות.
רקע וכתיבה

השיר נכתב על ידי טורי קלי ואד שירן, שגם הפיקו אותו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-220 מיליון השמעות.
הצלחה מסחרית

בשיאו, הגיע השיר למקום העשירי במצעד השירים מתחת להוט 100 של בילבורד האמריקאי. בנוסף, הגיע השיר למקום ה-64 בקנדה הוט 100, ולמקום ה-24 במצעד הניו זילנדי. ב-18 ביוני 2019, הוסמך השיר לתואר זהב על ידי איגוד תעשיית ההקלטות האמריקאי.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 10 |  |
|  ניו זילנד | המצעד הניו זילנדי הרשמי | 21 |  |
|  קנדה | קנדה הוט 100 | 64 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑   Tori Kelly - I Was Made For Loving You ft. Ed Sheeran (Official Audio), סרטון  באתר יוטיוב (אורך: 3:05)
↑  "Tori Kelly – I Was Made for Loving You". Genius (באנגלית). נבדק ב-2021-10-24.
↑  Unbreakable Smile, נבדק ב-2021-10-24
1 2  "American single certifications – Tori Kelly – I Was Made for Loving You". Recording Industry Association of America (באנגלית). נבדק ב-2021-10-25.
| אד שירן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | + • × • ÷ • No.6 Collaborations Project • = • - • Autumn Variations |  |
| אלבומי אוסף | 5 |  |
| מיני-אלבומים | Loose Change • Songs I Wrote with Amy • No. 5 Collaborations Project • The Slumdon Bridge |  |
| אלבומי וידאו | Jumpers for Goalposts: Live at Wembley Stadium |  |
| סיבובי הופעות | Tour + • x Tour • Tour ÷ • +–=÷x Tour |  |
| אד שירן – שירים |
| --- | --- | --- |
| + | "The A Team" • "Drunk" • "Small Bump" • "You Need Me, I Don't Need You" • "Lego House" • "Give Me Love" |  |
| × | "One" • I'm a Mess • "Sing" • "Don't" • "Photograph" • "Bloodstream" • "Tenerife Sea" • "The Man" • "Thinking Out Loud" • "Afire Love" |  |
| ÷ | "Eraser" • "Castle on the Hill" • "Dive" • "Shape of You" • "Perfect" • "Galway Girl" • "Happier" • "New Man" • "Hearts Don't Break Around Here" • "What Do I Know?" • "How Would You Feel (Paean)" • "Supermarket Flowers" • "Barcelona" • "Bibia Be Ye Ye" • "Nancy Mulligan" • "Save Myself" |  |
| No.6 | "Beautiful People" • "South of the Border" • "Cross Me" • "Take Me Back to London" • "Best Part of Me" • "I Don't Care" • "Antisocial" • "Remember the Name" • "Nothing on You" • "Blow" |  |
| = | "Bad Habits" • "Visiting Hours" • "Shivers" • "Overpass Graffiti" • "The Joker and the Queen" |  |
| - | "Eyes Closed" |  |
| שיתופי פעולה | "If I Could" • "Young Guns" • "Teardrop" • "Hush Little Baby" • "Dreamers" • "Watchtower" • "Everything Has Changed" • "Old School Love" • "All About It" • "I Was Made for Loving You" • "Growing Up (Sloane's Song)" • "Dark Times" • "Lay It All on Me" • "Reuf" • "Boa Me" • "End Game" • "River" • "Amo Soltanto Te" • "Own It" • "Those Kinda Nights" • "Run" • "Bam Bam" • "Sigue" • "Forever My Love" • "Celestial" |  |
| שירים אחרים | "All of the Stars" • "Candle in the Wind" • "I See Fire" • "Make It Rain" • "Afterglow" • "Merry Christmas" • "Sausage Rolls for Everyone" • "Peru" |  |